Public procurement notice: Prior Information Notice Without Call For Competition
Published: 2024-03-22
Buyer: Lapin hyvinvointialue
Country: FI
Region: FI1B1
Contract type: Services
CPV classification: 85100000: Health services | 85120000: Medical practice services | 85121270
Submission deadline: 2024-05-15

Technical requirements: Lapin hyvinvointialue suunnittelee psykiatrian alojen erikoislääkäreiden työvoiman kilpailuttamista henkilöstövuokrauksena. Hankinnalla täydennetään tilaajan omaa palveluntuotantoa. 

Tulevan hankinnan osalta toteutetaan markkinavuoropuhelu, jonka tarkoituksena on antaa tietoa tulevasta hankinnasta sekä kuulla hankinnasta kiinnostuneita potentiaalisia tarjoajia.  Lapin hyvinvointialue suunnittelee toteuttavansa kilpailutuksen puitejärjestelynä, jossa palveluntuottajiksi valitaan useampia palveluntuottajia.  Kilpailutukseen on tarkoitus sisällyttää osakokonaisuudet (alustava arvio hankittavasta määrästä henkilötyövuosina): 
1. aikuispsykiatria (3htv) 
2. nuorisopsykiatria (1.2htv)
3. lastenpsykiatria (2.5htv) 
4. päihdelääkäri (0.5htv)
Kilpailutettavia palveluja hankitaan Lapin hyvinvointialueelle mielenterveyden ja riippuvuuksien hoidon vastuualueen toimipisteisiin sekä tarvittaessa lasten ja nuorten perustason mielenterveyspalveluja tuottaviin yksiköihin, esimerkiksi perheneuvoloihin. Kilpailutuksen tarkempi sisältö tarkentuu kilpailutusta valmistellessa ja markkinavuoropuhelussa. Hankinnan osien tarkempi määrittely hankintailmoituksessa on vielä hankintayksikön arvioitavana.

Vuoropuhelu aloitetaan 11.4.2024 klo 9.00-11.00 Microsoft Teams-videopuhelun kautta. Tilaisuudessa käydään keskustelua tulevasta hankinnasta ja alustavasta palvelukuvauksesta osallistujien kanssa. 

Vuoropuhelua voidaan tarvittaessa jatkaa sähköpostitse tai muulla sovitulla tavalla. Tilaisuuden tavoitteena on saada  potentiaalisten tarjoajien näkemyksiä ja ideoita suunnitteilla olevaan hankintaan.

Tilaaja pyytää halukkaita potentiaalisia tarjoajia osallistumaan vuoropuheluun. Markkinavuoropuheluun pyydetään ilmoittautumaan 8.4.2024 mennessä: https://tinyurl.com/psykiatriakilpailutus

Tilaaja lähettää tilaisuuteen ilmoittautuneille potentiaalisille palveluntuottajille kalenterikutsun tilaisuuteen 9.4.2024. Samassa yhteydessä tilaaja toimittaa mahdollisen ennakkomateriaalin.

Markkinavuoropuheluun osallistuminen tai osallistumatta jättäminen eivät ole edellytys tai este kilpailutukseen  osallistumiselle, eikä vuoropuheluun osallistuminen vaikuta mitenkään tarjoajan asemaan tulevassa tarjouskilpailussa. Vastaamalla vuoropuheluun  kiinnostunut palveluntuottaja ei sitoudu mihinkään. 

Tämä ilmoitus ei ole hankintailmoitus tai tarjouspyyntö, vaan kutsu markkinavuoropuheluun. Tällä ilmoituksella ei myöskään pyritä lyhentämään hankintojen määräaikoja.  Ennakkoilmoituksessa esitetty kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja. Hankinnasta tullaan julkaisemaan hankintailmoitus myöhemmin.

Hankintayksikkö käsittelee vuoropuheluun osallistuvien yritysten antamia tietoja luottamuksellisesti.

Vuoropuheluun osallistumisesta ei makseta korvausta. 

Tämä tietopyyntö ei velvoita hankintayksikköä toteuttamaan hankintaa.